แม่ปวดท้องเลยไปหาแล้วตรวจพบก้อนเนื้อที่บริเวณมดลูกค่ะ เลยไปโรงบาลเพื่อทำการผ่าตัด หลังจากผ่าตัดเสร็จออกโรงบาลมาได้ไม่ถึงอาทิตย์แม่มีอาการฉี่ไหลไม่หยุดจนตอนนี้ต้องกลับไปโรงบาลอีกรอบ ผ่านมา4วันแล้วก็ยังไม่หยุด ให้หาไปก็ยังไม่หยุด อยากทราบว่ามันเกิดจากอะไร แล้วมีทางรักษาไหมคะ
สวัสดีค่ะ อาการกลั้นปัสสาวะไม่ได้ อาจเกิดจาก-ติดเชื้อในระบบทางเดินปัสสาวะ-มีปัญหาเกี่ยวกับกระเพาะปัสสาวะ เช่น ปัสสาวะไม่ออกเรื้อรังเนื่องจากมีเนื้องอก กระเพาะปัสสาวะทะลุ หรือมีนิ่วในกระเพาะปัสสาวะ-เส้นประสาทที่ควบคุมกระเพาะปัสสาวะได้รับความเสียหาย หรือโรคเกี่ยวกับระบบประสาทอื่น เช่น โรคปลอกประสาทเสื่อมแข็ง โรคพาร์กินสัน โรคหลอดเลือดสมอง เนื้องอกในสมอง หรือการบาดเจ็บที่ไขสันหลัง-อุ้งเชิงกรานหย่อนในผู้หญิงหากเป็นหลังทำการผ่าตัดมา อาจเกี่ยวข้องกับเส้นประสาทที่บาดเจ็บได้แนะนำให้พากลับไปพบแพทย์ที่ทำการผ่าตัดโดยตรง เพื่อตรวจดูอาการอีกครั้งว่าสามารถแก้ไขอะไรได้หรือไม่ เบื้องต้นอาจมีการใช้ยาเพื่อช่วยให้กล้ามเนื้อในกระเพาะปัสสาวะผ่อนคลาย บีบตัวน้อยลงก่อน หากไม่ได้ผลและเป็นสาเหตุที่ผ่าตัดได้ อาจจะต้องผ่าตัดแก้ไขต่อไป